
	[bookmark: _Hlk210824327]Høring – TAC for visse havgående arter 2027




	Hellefisk


Vestgrønland 
Fra og med 2026 er der indført en ny rådgivningsmetode, som leveres af NAFO[footnoteRef:1], hvor de ikke giver en rådgivning med en fast mængde, men i stedet kommer med en række fangstscenarier, og deres risici for bestandens udvikling. For at fastsætte en TAC skal det derfor besluttes, hvor stor en risiko man vil tage. Jo højere en TAC der fastsættes, jo højere er risikoen også for at overskride det bæredygtige fiskeritryk, der betyder, at bestanden kan blive påvirket negativt i fremtiden. [1:  Northwest Atlantic Fisheries Organisation] 

Rådgivningen er 2-årig og gælder for 2026-2027. NAFO vurderer bestanden til at ligge i den sunde zone. Rådgivningen præsenterer fangstniveauer mellem 27.043-36.370 tons og de risici der er tilknyttet hvert niveau. For alle niveauer gælder, at der er meget lille risiko (<1%) for, at bestanden kommer ned i den kritiske zone, og en lille risiko (<10%) for, at bestanden kommer ned i den forsigtige zone inden for de næste tre år (2026-2028). 

Forvaltningsplanen for havgående hellefisk i Vestgrønland blev revideret i 2025 og trådte i kraft i 2026. Revideringen bestod bl.a. i at indarbejde den nye rådgivningsmetode i TAC-fastsættelsen, samt fastsætte ekstraordinære situationer, der kan indikere bestandens tilstand. Der er for 2027 ikke tale om ekstraordinære situationer. Se bilag 1 for uddybning. 
Bestanden deles med Canada, og derfor er det vigtigt, at Canada og Grønland bliver enige om en fælles TAC. Fiskeriet er MSC-certificeret og beslutningen har derfor også betydning for bibeholdelsen af MSC-certifikat. 
Efter konsultation med Canada, foreslår Departementet for Fiskeri, Fangst, Landbrug og Selvforsyning at TAC fastsættes til 34.618 tons, svarende til Fmsy[footnoteRef:2]. Det er samme risikoniveau, som der blev fastsat TAC for i 2026. Se bilag 1 for en uddybning. Bestanden er fortsat i den sunde zone, og risikoniveauet anses stadig som værende lav ved dette fangstniveau. Forslag til TAC på 34.618 tons deles ligeligt (50/50) med Canada, da bestanden er delt mellem landene. Den grønlandske del af TAC’en svarer til 17.309 tons.  [2:  Fmsy betegner det fiskeritryk, der giver det størst mulige langsigtede bæredygtige udbytte fra en bestand.
I NAFO anvendes Fmsy som en grænseværdi og sidestilles med Flim, hvilket betyder, at et fiskeritryk over dette niveau indebærer en høj risiko for overudnyttelse af bestanden.
] 


Østgrønland
Fiskeriet forvaltes ud fra Forvaltningsplan for hellefisk i Østgrønland. Den videnskabelige rådgivning for den havgående hellefisk i Østgrønland gives samlet for områderne; Østgrønland, Island og Færøerne. Rådgivningen for 2027 fastslår, at fangsterne ikke bør overstige 21.923 tons, hvilket er en stigning på 931 tons fra året før. 

[bookmark: _Hlk109827885]I henhold til forvaltningsaftalen mellem Grønland og Island, får Grønland 37,6% af den samlede TAC, som svarer til 8.243 tons, hvilket er en stigning på 350 tons. 





Tabel 1. Kvoteforslag for havgående fiskeri efter hellefisk (tons).
		[bookmark: _Hlk210824374]Forvaltnings
område
	Rådgivning
2026
	Rådgivning
2027
	Kvote
2025
	Kvote
2026
	Kvoteforslag
2027

	Vestgrønland
	26.811-36.370*
	27.043-36.370*
	16.502,5
	17.664
	17.309[footnoteRef:3] [3:  50% af 34.618 tons] 


	Østgrønland
	20.992[footnoteRef:4] [4:  Samlet rådgivning for Østgrønland, Island og Færøerne] 

	21.9234
	6.726,6[footnoteRef:5] [5:  Der blev overført 10 % jf. § 4 i aftalen mellem Island og Grønland. Kvoten endte derfor på 7.536,5 tons] 

	7.893
	8.243


*Intervallet af de fangstniveauer, der er præsenteret i rådgivningen. 




Rødfisk
Vestgrønland
Den videnskabelige rådgivning for havgående rødfisk i Vestgrønland anbefaler intet fiskeri i 2027. Det foreslås, at rådgivningen følges og, at der ikke fastsættes en kvote.  
Østgrønland (kontinentalsokkel) 
Rødfisk i Østgrønland er et blandingsfiskeri mellem arterne stor rødfisk (Sebastes norvegicus) og dybhavsrødfisk (Sebastes mentella), da begge arter befiskes. Siden 2016 har S. norvegicus været den dominerende art i de kommercielle fangster. Den videnskabelige rådgivning anbefaler, at TAC bliver givet specifikt for hver enkelt rødfiskeart. På baggrund af dette blev der i 2024 udarbejdet en forvaltningsplan for rødfisk i Østgrønland (Forvaltningsplan for rødfisk i Østgrønland), som trådte i kraft i 2025. 
Den videnskabelige rådgivning for S. mentella for 2027 anbefaler intet fiskeri. For at øge gennemsigtigheden og muligheden for at få mere data omkring bifangsten af S. mentella, er det blevet besluttet at oprette en bifangstkvote. Derfor fastsættes der jf. forvaltningsplanen en TAC for S. mentella i 2027 på 300 tons. Denne bifangstkvote er konstant i forvaltningsplanens gyldighedsperiode. 
Rådgivningen for S. norvegicus gives samlet for Østgrønland og Island og anbefaler for 2027 en maksimal fangstmængde på 43.319 tons, hvilket er en stigning på 1.974 tons fra 2026. 
I juli 2023 indgik Grønland og Island en ny kyststatsaftale, som tildeler Grønland 11 % af den samlede TAC efter, der er fratrukket 300 tons, som tildeles til Færøerne. I 2027 svarer de 11 % til 4.732 tons.  
I henhold til § 6 i aftalen, kan Grønland overføre op til 10% af uopfisket kvote til det efterfølgende år. Når kvoteoptaget er opgjort i januar måned, vil en evt. kvoterest op til 10% blive overført og tillagt TAC. I 2026 blev der overført 294 tons fra 2025 kvoten til 2026 kvoten, hvorved kvoten for 2026 endte på 4.809 tons. 








[bookmark: _Hlk109893543]Tabel 2. Kvoteforslag for havgående rødfisk (tons).
	[bookmark: _Hlk177558550]Forvaltningsområde
	Rådgivning 2026
	Rådgivning 2027
	Kvote 2025
	Kvote
2026
	Kvoteforslag 2027

	Vestgrønland
	
	
	
	
	

	S. norvegicus
	Intet direkte fiskeri
	Intet direkte fiskeri
	0
	0
	0

	S.  mentella
	Intet direkte fiskeri
	Intet direkte fiskeri
	0
	0
	0

	Østgrønland
	
	
	
	
	

	S. mentella 
	Intet direkte fiskeri
	Intet direkte fiskeri
	300
	300
	300

	S. norvegicus
	41.345[footnoteRef:6] [6:  Samlet rådgivning for Østgrønland og Island] 

	43.3196
	5.127[footnoteRef:7] [7:  Der blev overført 10 % jf. § 6 i aftalen mellem Island og Grønland. Kvoten endte derfor på 5.577,9 tons] 

	4.515
	4.732



Brosme, skolæst, helleflynder og havkat
Fangsterne er meget begrænset for de ovennævnte arter, eftersom der ikke bliver fisket direkte på arterne i det havgående fiskeri. Af samme årsag bliver de prioriteret lavt i forhold til rådgivning og derfor foreligger der ikke videnskabelig rådgivning for flere af disse arter i Grønland. Kvoterne bliver udnyttet i Grønlands bilaterale aftaler med f.eks. EU, Norge og Færøerne. 
Havkat
For 2027 gives rådgivning for plettet og stribet havkat samlet og anbefaler en fangstmængde på 227 tons, hvilket er et fald på 548 tons fra 2026. De to bestande modtager fra 2027 en samlet rådgivning. Tidligere har der været givet separat rådgivning for de to arter. 
Rådgivningen er faldet, da biomassen for særligt plettet havkat er faldet siden sidste bestandsvurdering i 2023. Der mangler viden om denne bestand blandt andet omkring rekruttering og fiskeridødeligheden. 
Der er hvert år oprettet kvoter til plettet havkat[footnoteRef:8] i det havgående fiskeri, som bifangstkvote. I en periode på 10 år, er det kun i 2026, at der har været fisket på disse kvoter. Pr. 26.08.2026 er der fisket 144 tons plettet havkat i 2026.  [8:  Licenser har også været udstedt til en fælles kvote under FAO-kode CAT] 

For at tage hensyn til nedgangen i bestanden, foreslås en TAC for 2027 på 227 tons for plettet havkat svarende til rådgivningen. Der foreslås stadig intet direkte fiskeri for stribet havkat.
[bookmark: _Hlk81489276]

Tabel 3. Kvoteforslag for brosme, skolæst, helleflynder og havkat (tons).
	[bookmark: _Hlk177558579]Art
	Rådgivning 
2026
	Rådgivning 
2027
	Kvote 
2025
	Kvote 2026
	Kvoteforslag 
2027

	Brosme
	
	
	
	
	

	Vestgrønland
	Ingen rådgivning
	
	0
	0
	

	Østgrønland
	7.451
	9.018
	1.500
	1.500
	1.500

	Skolæst
	
	
	
	
	

	Vestgrønland
	
	
	1.000
	1.000
	1.000

	Østgrønland
	
	
	1.000
	1.000
	1.000

	Helleflynder
	
	
	
	
	

	Vestgrønland
	
	
	500
	500
	500

	Østgrønland
	
	
	1.000
	1.000
	1.000

	Plettet havkat
	
	
	
	
	

	Vestgrønland
	775
	227[footnoteRef:9] [9:  Rådgivningen for 2027 gives nu samlet for plettet og stribet havkat. ] 

	775
	775
	227

	Stribet havkat
	
	
	
	
	

	Vestgrønland
	0
	2279
	0
	0
	0



Kammuslinger
Der forelægger ingen videnskabelig rådgivning for kammuslinger. Der er for nuværende kun ét aktivt fartøj som fisker efter kammuslinger. Kvoten er ikke blevet fisket op i en årrække. Departementet for Fiskeri, Fangst, Landbrug og Selvforsyning foreslår på den baggrund, at TAC fastholdes på samme niveau som for perioden 2019 – 2026 på i alt 2.520 tons.
Der er i 2026 opstartet en arbejdsgruppe, der har til formål at udarbejde en forvaltningsplan for kammuslinger i Grønland. Forvaltningsplanen skal fastsætte rammerne for fiskeriet 
TAC for kammuslinger fordeles ud på forvaltningsområderne i henhold til tidligere års fordeling.


Tabel 4. Kvoteforslag for kammuslinger (tons).
	[bookmark: _Hlk177562950]Forvaltnings-område
	Rådgivning 2025
	Rådgivning
2026
	Kvote 2025
	Kvote 2026
	Kvoteforslag 2027

	Nuuk
	Ingen rådgivning
	Ingen rådgivning
	720
	720
	720

	Mudder-bugten
	Ingen rådgivning
	Ingen rådgivning
	Intet fiskeri
	Intet fiskeri
	Intet fiskeri

	Attu
	Ingen rådgivning
	Ingen rådgivning
	400
	400
	400

	Sisimiut-syd (Saqqaq)
	Ingen rådgivning
	Ingen rådgivning
	400
	400
	400

	Sisimiut-nord (Kangaarsuk)
	Ingen rådgivning
	Ingen rådgivning
	700
	700
	700

	Nordre-Strømfjord
	Ingen rådgivning
	Ingen rådgivning
	300
	300
	300

	I alt
	
	
	2.520
	2.520
	2.520

